Advarer om smertestillende | Spanien i Dag
WEEKEND: Denne gang lokker vi med særligt udvalgte...
Advarer om smertestillende
Skrevet af Kathrine Hesner, ons, 07/11/2018 - 10:07
SUNDHED & SYGDOM: Relativt almindelige smertestillende piller kan være meget farlige for turister. Derfor fraråder sundhedsmyndighederne nu turister at tage dem.
Sundhedsmyndigheder anmoder nu læger om IKKE at ordinere nolotil til turister efter at have konstateret alvorlige bivirkninger hos blandt andet britiske patienter.
Det spanske agentur for lægemidler og sundhedsprodukter, AEMPS, anbefaler, at sundhedspersonale ikke at bruge medicin, der indeholder Metamizol til turister. Det mest kendte produkt er de brune kapsler Nolotil.
Bruger du disse piller, skal du være ekstremt opmærksom på bivirkninger.
Aemps forklarer i en nylig udsendt skrivelse, at metamizol er smertestillende og antipyretisk og er blevet markedsført under forskellige navne. Medikamentet er meget udbredt i Spanien.
Immumforsvar uden soldater
Brug kan medføre agranulocytose, der er mangel på hvide blodlegemer i blodet, hvilket øger risikoen for, at infektioner opstår. Det er nemlig immunforsvarets frontsoldater, der er de første til at reagere ved en infektion i kroppen.
Agranulocytose er derfor en meget alvorlig tilstand, der i værste fald kan medføre døden. Særligt ældre personer er i fare for at opleve alvorlige bivirkninger.
Aemps har gennemgået situationen i Spanien på grund af flere anmeldelser i den seneste tid til det spanske lægemiddelovervågningssystem om tilfælde af agranulocytose.
Øget forbrug
Og her har det især drejet sig om patienter af britisk oprindelse. Ifølge agenturet er antallet af tilfælde steget i de senere år i takt med stigningen i forbruget af smertestillende.
Baseret på receptdata er brugen af ​​Metamizol fordoblet i de seneste 10 år, men særligt er forbruget steget voldsomt i de seneste fem år. I 2013 var forbruget på 14,6 kapsler og i 2017 var det steget til 22,8 millioner.
Et spørgsmål om gener?
Selv om det er blevet debatteret i årevis, hvorvidt der er større risiko for agranulocytose hos befolkningen i Nordeuropa.
Visse genetiske faktorer er blevet studeret, men indtil videre har man ikke kunnet bekræfte, at befolkninger med specifikke etniske karakteristika har en højere risiko. Men det er altså heller ikke udelukket.
Uanset hvad gør det stigende antal tilfælde af den alvorlige tilstand, at Aemps nu decideret fraråder, at man bruger dette lægemiddel til patienter, hvor det ikke er muligt at udføre løbende kontroller - som for eksempel netop turister.
Desuden bør man kun tage pillerne i få dage og maksimalt i syv og i så små doser som muligt.
I særlige tilfælde kan en længere behandling ske, men der råder Aemps til at udføre løbende hæmatologisk kontrol og holde tæt kontrol med forekomsten af ​​bibirkninger som agranulocytose.
Det er tale om influenzalignende symptomer som træthed, feber, manglende koncentration og svimmelhed. Opstår der nogle symptomer, skal behandlingen afbrydes straks.
Før der ordineres Metamizol, anbefaler Aemps at der bliver udført en grundig analyse af patientens sygehistorie for at forhindre at give det til patienter, der før har udvist overfølsomhedsreaktioner ved immunosuppressiv behandling eller anden medicin, der kan forårsage agranulocytose.
Desuden anbefales særlig forsigtighed hos ældre patienter.
Kongekirurg svinger tryllestaven
Landets fedeste fest
Retten til en værdig død
Medicin bliver billigere